

ข่าวประชาสัมพันธ์

27 มีนาคม 2566

**บสย. ชวน SMEs “ลด ปลด หนี้” แก้หนี้ยั่งยืน**

**ยืนยันตัวตน ร่วมโครงการ “บสย. พร้อมช่วย”**

 **บสย. เคียงข้าง SMEs ร่วม ลด ปลด หนี้ “ค้ำประกันสินเชื่อ” โครงการ “บสย. พร้อมช่วย” แก้หนี้ยั่งยืน ฟื้นธุรกิจ ผ่อนน้อย เบาแรง เตรียมส่งข้อความ ยืนยันตัวตน ป้องกันมิจฉาชีพ พร้อมแจ้งความประสงค์ร่วมโครงการ ผ่าน บสย. Call Center และ LINE @tcgfirst**

นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรมขนาดย่อม (บสย.) เปิดเผยว่า เพื่อให้ผู้ประกอบการ SMEs ที่ใช้บริการ “ค้ำประกันสินเชื่อ” ได้รับทราบสถานะการดำเนินธุรกิจของตัวเอง โดยเฉพาะอย่างยิ่ง SMEs ที่ได้รับสินเชื่อจากสถาบันการเงิน และมี บสย. ค้ำประกันสินเชื่อ ที่ บสย.ได้ชำระเงินตามหนังสือค้ำประกันให้สถาบันการเงินแล้ว โดยจัดทำแผนความช่วยเหลือ ลด ปลด หนี้ แจ้งเตือนผู้ประกอบการ SMEs ในรายที่ บสย. ได้ชำระเงินตามหนังสือค้ำประกันให้สถาบันการเงินแล้ว เพื่อเชิญชวน SMEs กลุ่มนี้ร่วมโครงการ “บสย.พร้อมช่วย” แก้หนี้ยั่งยืน โดยปรับโครงสร้างหนี้ ด้วยมาตรการ 3 สี ม่วง เหลือง เขียว ที่ บสย. พัฒนาขึ้น เพื่อช่วยประคับประคองธุรกิจให้เดินหน้าต่อไป และกลับมาเป็นลูกหนี้ปกติได้

ทั้งนี้ผู้ประกอบการ SMEs จะได้รับข้อความผ่าน SMS  **“บสย. สังกัดกระทรวงการคลัง เพิ่มช่องทางให้ผู้ประกอบการ SMEs**  **ที่ต้องการเข้าร่วม โครงการ “บสย. พร้อมช่วย” แก้หนี้ยั่งยืน “ลด ปลด หนี้” เพื่อให้ธุรกิจเดินหน้าต่อไป แจ้งความประสงค์ได้ที่ บสย. Call Center 02-890-9999 จ-ศ 8.30-16.30 น.หรือ LINE @tcgfirst”**  นี้เท่านั้น โดย บสย. ได้เปิดให้ SMEs ยืนยันตัวตนผ่าน บสย. Call Center และ LINE @tcgfirst พร้อมแจ้งความประสงค์เข้าร่วมโครงการ โดย **บสย. ไม่มีนโยบายแนบลิงก์ใด ๆ ทั้งสิ้น เพื่อป้องกันกลุ่มมิจฉาชีพฉวยโอกาสแอบอ้างสร้างข่าวปลอม**

 \*\*\*\*\*\*\*\*\*\*\*\*\*\*\*\*\*\*\*\*

ฝ่ายสื่อสารและภาพลักษณ์องค์กร

ชนิญญา สันสมภาค 081-8607477

ศรัญยู ตันติเสรี 087-598-5025